ไทยติดเชื้อ “โควิด-19” เพิ่ม 4 ราย กลับจากตปท. ดันป่วยสะสมแตะ 3,784 คน
ไทยติดเชื้อ "โควิด-19" เพิ่ม 4 ราย กลับจากตปท. ดันป่วยสะสมแตะ 3,784 คน
1 พ.ย. 2563

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ (1 พ.ย. 63) ว่า พบผู้ป่วยยืนยันติดเชื้อรายใหม่เพิ่ม 4 ราย เป็นผู้ที่เดินทางมาจากต่างประเทศ และเข้าสถานกักกัน (Quarantine Facilities) ประกอบด้วยสหราชอาณาจักร 2 ราย อัฟกานิสถาน 1 ราย และรัสเซีย 1 ราย
โดยส่งผลให้มีจำนวนผู้ป่วยยืนยันสะสมล่าสุดอยู่ที่ 3,784 ราย เป็นผู้ป่วยที่ติดเชื้อภายในประเทศ 2,451 ราย และผู้ป่วยที่ตรวจพบในสถานกักกันที่รัฐจัดให้ 836 ราย ส่วนผู้ป่วยรักษาหายแล้วเพิ่มอีก 2 ราย รวมเป็น 3,592 ราย ยังมีผู้ป่วยรักษาตัวอยู่ในโรงพยาบาล 133 ราย ขณะที่ไม่มีผู้เสียชีวิตเพิ่มเติม โดยยอดผู้เสียชีวิตสะสมอยู่ที่ 59 ราย
